Publication: Magyar Közlöny
Issue: MK-1999-50 (Year: 1999, Number: 50)
Era: 1990-2004
Section: a 30/1995. (IX. 12.) NM rendelethez
Paragraph Index: 84

8. A gyártó által rendelkezésre bocsátandó tájékoztatások 8.1. Valamennyi eszközhöz — a biztonságos használathoz és a gyártó azonosításához szükséges — olyan tájékoztatást kell mellékelni, amely figyelembe veszi a lehetséges felhasználók képzettségét és tudásszintjét. A tájékoztató az eszköz címkéjén és a használati útmutatóban szereplő adatokból áll. Az eszköz biztonságos használatához szükséges tájékoztatást — amennyiben ez technikailag lehetséges — elsősorban magán az eszközön, valamint az egyedi, illetve a kereskedelmi csomagoláson is fel kell tüntetni. Ha egyedi csomagolásra nincs mód, akkor a tájékoztatást az eszközhöz (eszközökhöz) mellékelt használati útmutatóban kell megadni. Minden egyes eszköz csomagolásának tartalmaznia kell használati útmutatót. Nélkülözhető a használati útmutató az I. vagy a II a) osztályba tartozó eszközök esetében, ha azokat ilyen útmutatók nélkül is teljes biztonsággal lehet használni. 8.2. A címkén szereplő tájékoztatót lehetőleg szimbólumokkal kell megadni. Valamennyi használt jelképnek és azonosító színnek meg kell felelnie a harmonizált szabványoknak. Amennyiben az adott területre vonatkozóan nem létezik szabvány, a jelképeket és a színeket le kell írni az eszközhöz mellékelt használati útmutatóban. 8.3. A címkének a következő adatokat kell tartalmaznia:

Source: https://magyarkozlony.hu/hivatalos-lapok/1181aa4436ce08fd8dbab2619feffd6e98727be5/dokumentumok/e7305a8282292826e5b7597f98a5d99039ecfbff/letoltes